DEMCO คว้างานกฟผ. มูลค่าเฉียด 500 ลบ. ลุยประมูลงานรัฐ-เอกชนต่อเนื่อง
DEMCO คว้างานสร้างสายส่งไฟฟ้าแรงสูง 230 kV ของกฟผ. โครงการ “คลองด่าน-บางปะกง" มูลค่า 500 ลบ. หนุน Backlog แตะ 3.46 พันลบ. ลุยประมูลงานรัฐ-เอกชนต่อเนื่อง
DEMCO คว้างานสร้างสายส่งไฟฟ้าแรงสูง 230 kV ของกฟผ. โครงการ “คลองด่าน-บางปะกง" มูลค่า 500 ลบ. หนุน Backlog แตะ 3.46 พันลบ. ลุยประมูลงานรัฐ-เอกชนต่อเนื่อง
24 พ.ค. 2564

นายพงษ์ศักดิ์ ศิริคุปต์ ประธานเจ้าหน้าที่บริหาร บริษัท เด็มโก้ จำกัด (มหาชน) หรือ DEMCO เปิดเผยว่า DEMCO ได้รับหนังสือยืนยันการจัดหาและจ้างก่อสร้างสายส่งไฟฟ้าแรงสูง 230 kV จากการไฟฟ้าฝ่ายผลิตแห่งประเทศไทย (กฟผ.) โครงการจัดหาและจ้างก่อสร้างสายส่งไฟฟ้าแรงสูง 230 kV คลองด่าน-บางพลี และ 230 kV บางปะกง (Anchor Tower) –คลองด่าน มูลค่างาน (ไม่รวมภาษีมูลค่าเพิ่ม) 499.81 ล้านบาท ในวันที่ 17 พ.ค.2564 ระยะเวลาก่อสร้าง 36 เดือน หลังจากยืนยันในสัญญาตกลงทำสัญญา
โดยลักษณะงาน เป็นการจัดหาและก่อสร้างสายส่งไฟฟ้าแรงสูง 230 kV คลองด่าน-บางพลี และ 230 kV บางปะกง (Anchor Tower) – คลองด่าน ความยาวประมาณ 30.9 กิโลเมตร สำหรับโครงการปรับปรุงและขยายระบบส่งไฟฟ้าที่เสื่อมสภาพตามอายุการใช้งานระยะที่ 1 สถานที่ก่อสร้างจากสถานีไฟฟ้าแรงสูงคลองด่าน ถึงสถานีไฟฟ้าบางพลี (ระยะทางประมาณ 15 กิโลเมตร) และจากบางปะกง (Anchor Tower) ถึงสถานีไฟฟ้าแรงสูงคลองด่าน (ระยะทางประมาณ 15.9 กิโลเมตร)
ทั้งนี้ภายหลังการได้รับงานในครั้งนี้ ทำให้งานในมือรอรับรู้รายได้ (Backlog) ของ DEMCO เพิ่มขึ้นเป็น 3,460 ล้านบาท ทยอยรับรู้รายได้ถึงปี 2566 ผลักดันธุรกิจเติบโตอย่างแข็งแกร่ง อีกทั้ง DEMCO ยังเดินหน้าเข้าร่วมประมูลงานภาครัฐและเอกชนอย่างต่อเนื่อง รวมถึงขยายการลงทุนโรงไฟฟ้า เพื่อเพิ่มสัดส่วนรายได้ประจำ (Recurring Income) ในอนาคต